text: Danæg i Christiansfeld har importeret 20 ton forurenede kogte æg
  11 august 2017 kl. 07.24
  De 20 ton fipronil-forurenede æg er importeret af Danæg Products i Christiansfeld. Æggene er solgt i Danmark til blandt andet danske kantiner og catering.
  De fipronil-forurenede æg fra Nederlandene er solgt til blandt andet danske kantiner og catering. Det betyder, at æggene er brugt i madlavning, æggemadder osv.
  Lars Thomsen, kvalitetschef, Danæg Products, Christiansfeld: "Vi har selvfølgelig tilbagekaldt alle æg, som udelukkende er solgt til virksomheder, der bruger æg i madlavningen. Ingen almindelige forbrugere har kunnet købe æggene ude i butikkerne."
  Det er det danske firma Danæg Products, der ligger i Christiansfeld, som har modtaget i alt 20 ton kogte og pillede æg i 4 kilo-spande fra en belgisk underleverandør. Æggene er typisk solgt til blandt andet kantiner, køkkener, cafeer og cateringvirksomheder.
  - Vi har selvfølgelig tilbagekaldt alle æg, som udelukkende er solgt til virksomheder, der bruger æg i madlavningen. Ingen almindelige forbrugere har kunnet købe æggene ude i butikkerne, siger Danægs kvalitetschef Lars Thomsen til TV SYD.
  Hvis du vil være helt sikker på ikke at spise de forurende kogte æg, så spørg i kantinen eller på cafeen, hvor æggene i maden er fra.
  Æggene er ulovlige men ufarlige, vurderer Fødevarestyrelsen, men fordi indholdet er ulovligt, skal Danæg Products trække æggene tilbage fra deres kunder.
  Lars Thomsen, kvalitetschef, Danæg Products, Christiansfeld: "Vi tester nu alle æg, vi importerer for det her stof fipronil"
  Fipronil, der er et insektmiddel mod lus og lopper, er tilsyneladende endt i æggene, efter at der er solgt sprøjtemiddel fra Holland, der på ulovlig vis har været blandet op med giftstoffet.
  I Danmark er der ifølge den foreløbige efterforskning solgt 20 ton kogte, pillede æg forurenet med fipronil.
  Danæg importerer fortsat æg fra forskellige leverandører fra udlandet:
  - Vi tester nu alle æg, vi importerer for det her stof fipronil, siger Lars Thomsen.
  Fødevarestyrelsen følger sagen.
  